गगरेट, कुठेड़ा और घालूवाल में आयकर के छापे
नोटबंदीकेदौरान काराेबारियों के खातों में अनियमितताएं पाए जाने पर आयकर विभाग ने कार्रवाई करनी शुरू कर दी है। इस कड़ी में वीरवार को विभाग की टीम ने घालूवाल, गगरेट और कुठेडा जसवालां के व्यापारिक प्रतिष्ठानों में छापामारी की है।
छापामारी आयकर विभाग पालमपुर रेंज के अतिरिक्त कमिशनर एनआर कपूर के नेतृत्व में की गई। इस टीम ने तीनों जगहों पर वेरिफिकेशन के लिए बारीकी से रिकॉर्ड खंगाला। विभाग की इस कार्रवाई से दिन भर व्यापारियों में हड़कंप मचा रहा। जानकारी के मुताबिक आयकर विभाग की टीम ने गगरेट बाजार में एक करियाना व्यापारी की दुकान में दोपहर को दबिश दी। इस टीम में ऊना, हमीरपुर और कांगड़ा के अधिकारी शामिल थे। टीम ने इस व्यापारिक संस्थान के मालिक का पूरा रिकार्ड खंगाला शुरू किया। इस बीच टीम ने वेरिफिकेशन के लिए उक्त व्यापारी से पूछताछ भी की। टीम ने कुठेड़ा जसवाला के व्यापारिक प्रतिष्ठानों पर भी छापामारी की और वहां भी रिकॉर्ड की जांच पड़ताल की। इसके बाद घालूवाल में एक शराब कारोबारी का रिकॉर्ड खंगाला गया।
उधर, ऊना के आयकर अधिकारी विनोद कुमार ने कहा कि नोटबंदी के दौरान खातों में पाई गई अनियमितताओं के आधार पर कार्रवाई हुई है। जिन कारोबरियों के खातों में पैसे जमा हुए थे, उन्हें बकायदा लेटर जारी किए गए थे। उन्होंने कहा कि जिले में आयकर विभाग ने 250 लोगों को एडवाइजरी लेटर जारी किए हैं। जिन्हें 15 फरवरी तक रेस्पॉन्स फाइल करने की हिदायत दी गई थी। इसके बाद ही आयकर विभाग ने अपनी कार्रवाई शुरू की है।
जारी किए थे नोटिस
आयकरविभाग ने नोटबंदी के दौरान हैवी ट्रांजेक्शन करने वालों को ऑनलाइन नोटिस भी जारी किए थे। इनमें आयकर दाताओं से आयकर का स्त्रोत पूछा गया था। ऑन लाइन ही इसके जवाब आए थे। जिनके जवाब से विभाग संतुष्ट नहीं है उन्हें दोबारा नोटिस भेजे जा रहे हैं। हालांकि नोटिस जारी करने की ये प्रक्रिया आयकर विभाग के केंद्रीय कार्यालय से ही चल रही है।
घालूवाल में आयकर विभाग की छापेमारी के दौरान कार्रवाई करते अधिकारी।
रिकॉर्ड खंगाला
bho_Deva hin_Deva hin_Deva hin_Deva hin_Deva hin_Deva hin_Deva awa_Deva